CELEX: 62014FN0070
Language: mt
Date: 2014-07-22 00:00:00
Title: Kawża F-70/14: Rikors ippreżentat fit- 22 ta’ Lulju 2014 – ZZ u ZZ vs Il-Kummissjoni

3.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 388/28
            
         Rikors ippreżentat fit-22 ta’ Lulju 2014 – ZZ u ZZ vs Il-Kummissjoni
   (Kawża F-70/14)
   2014/C 388/34
   Lingwa tal-kawża: il-Franċiż
   
      Partijiet
   
   
      Rikorrenti: ZZ u ZZ (rappreżentanti: D. de Abreu Caldas, M. de Abreu Caldas u J.-N. Louis, avukati)
   
      Konvenuta: Il-Kummissjoni Ewropea
   
      Suġġett u deskrizzjoni tal-kawża
   
   Annullament tad-deċiżjonijiet relatati mat-trasferiment tad-drittijiet għall-pensjoni tar-rikorrenti fl-iskema ta’ pensjoni tal-Unjoni li japplikaw id-dispożizzjonijiet ġenerali ta’ implementazzjoni ġodda (DĠI) tal-Artikolu 11(2) tal-Anness VIII tar-Regolamenti tal-Persunal tat-3 ta’ Marzu 2011 u, sussidjarjament, il-kundanna tal-Kummissjoni sabiex tikkumpensa lir-rikorrenti għad-danni li rriżultaw minn żmien ta’ pproċessar eċċessivament twil tat-talba tagħhom għal trasferiment.
   
      Talbiet tar-rikorrenti
   
   
               —
            
            
               jannulla d-deċiżjonijiet li jikkalkolaw l-akkreditazzjoni tad-drittijiet għal pensjoni rispettivi tagħhom miksuba qabel id-dħul tagħhom fis-servizz tal-Kummissjoni.
            
         
               —
            
            
               sussidjarjament, jikkundanna lill-Kummissjoni tikkumpensa lir-rikorrenti għad-dannu subit minħabba żbalji mwettqa li wasslu għal żmien ta’ pproċessar eċċessivament twil tat-talba tagħhom għal trasferiment tad-drittijiet għal pensjoni.
            
         
               —
            
            
               jikkundanna lill-Kummissjoni għall-ispejjeż.